CELEX: 62010CA0587
Language: sl
Date: 2012-09-27 00:00:00
Title: Zadeva C-587/10: Sodba Sodišča (četrti senat) z dne 27. septembra 2012 (predlog za sprejetje predhodne odločbe Bundesfinanzhof – Nemčija) – Vogtländische Straßen-, Tief- und Rohrleitungsbau GmbH Rodewisch (VSTR) proti Finanzamt Plauen ( „Obdavčenje — Davek na dodano vrednost — Dobava blaga — Obdavčitev verižnih transakcij — Zavrnitev oprostitve zaradi neobstoja pridobiteljeve identifikacijske številke za DDV“ )

24.11.2012   
            
            
               SL
            
            
               Uradni list Evropske unije
            
            
               C 366/9
            
         Sodba Sodišča (četrti senat) z dne 27. septembra 2012 (predlog za sprejetje predhodne odločbe Bundesfinanzhof – Nemčija) – Vogtländische Straßen-, Tief- und Rohrleitungsbau GmbH Rodewisch (VSTR) proti Finanzamt Plauen
   (Zadeva C-587/10) (1)
   
   (Obdavčenje - Davek na dodano vrednost - Dobava blaga - Obdavčitev verižnih transakcij - Zavrnitev oprostitve zaradi neobstoja pridobiteljeve identifikacijske številke za DDV)
   2012/C 366/14
   Jezik postopka: nemščina
   
      Predložitveno sodišče
   
   Bundesfinanzhof
   
      Stranke v postopku v glavni stvari
   
   
      Tožeči stranki: Vogtländische Straßen-, Tief- und Rohrleitungsbau GmbH Rodewisch (VSTR)
   
      Tožena stranka: Finanzamt Plauen
   
      Ob udeležbi: Bundesministerium der Finanzen
   
      Predmet
   
   Predlog za sprejetje predhodne odločbe - Bundesfinanzhof – Razlaga Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23) – Dobava blaga – Obdavčitev verižnih transakcij – Nakup blaga s strani podjetja s sedežem v državi članici pri drugem podjetju s sedežem v tretji državi, ki ni registrirano za DDV, katerega dobavitelj je podjetje s sedežem v drugi državi članici, pri čemer dobavitelj odpravi blago neposredno podjetju pridobitelju – Položaj, v katerem dobavitelj predloži pridobiteljevo identifikacijsko številko za DDV
   
      Izrek
   
   Člen 28c(A)(a), prvi pododstavek, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS), kakor je bila nazadnje spremenjena z Direktivo Sveta 98/80/ES z dne 12. oktobra 1998, je treba razlagati tako, da ne nasprotuje temu, da davčna uprava države članice za oprostitev plačila davka na dodano vrednost za dobavo znotraj Skupnosti določi pogoj, da dobavitelj navede identifikacijsko številko za davek na dodano vrednost pridobitelja, ne da bi bilo mogoče to oprostitev zavrniti samo na podlagi tega, da ta obveznost ni bila izpolnjena, če dobavitelj v dobri veri in po tem, ko je sprejel vse ukrepe, ki jih je od njega mogoče razumno zahtevati, te identifikacijske številke ni mogel predložiti, vendar je predložil dokaze, ki zadostno dokazujejo, da je pridobitelj davčni zavezanec, ki v zadevni transakciji deluje kot tak.
   
      (1)  UL C 80, 12.3.2011.